2

ISIGIDIMI SAMAXOSA, DECEMBER 1, 1881.

pelana la besimana ukuwa fumana ku Mr. Sprigg? Uqekeke kwa lapo u Mr. Leonard, obe ngu Mteteleli wo Mtan’ Omhle kwi Rulumente yelo tshawe; nalo libonile ukuba izinto zonakele, zisonakaliswa zezi mfazo-mfazo bati aba ninzi lizi bangile. Lapuma. U Mhlekazi wabiza u Mr. Scanlen ukuba anyule aba lauli abatsha abema ngolu hlobo:—Inkulu no Mteteleli wo Mntan’ Omhle— Hon. T. C. Scanlen ; u Mgcini Mali zako mkulu—Hon C. W. Hutton ; u Mpatiswa Mihlaba—Hon. J. X. Mer­riman ; u Mpatiswa Micimbi yolaulo—Hon. J. C. Molteno; u Mpatiswa Micimbi yaba Ntsundu—Hon. J. W. Sauer ; owangena kuma Cebo e Rulumente noko enga pete msebenzi mni—Hon. J. H. Hofmeyr. Angena ke kumsebenzi woku xolisa ilizwe la manene, kunanamhla asa zamela uku xolisa lona. Wasinga e Lusutu u Mr. Sauer, wazishiya izinto zidleka noko kwelo, kuba akatanga abuye kupalala gazi. Namhla, njengoko bobona aba leseshi betu, use ma Mpondweni, apo axolisa kona, nalapo sivuyayo ukuti, abantu aba ntsundu baya takazela oko azama ukukwenza.

Ngapandle kweli lizwe bekuko imfazwe eyaba namashwangusha kakulu kwi mikosi yo Mntan’ Omhle; kwafela kuyo i Ruluneli yase Natal, u General Sir G. Pomeroy-Col­ley, nenkosana ezi ninzi. Ibi kwa ngawo lonyaka ete yapela imfazwe yase Afghanistan ngokuti elozwe linikwe abaninilo.

Lonyaka upelayo uhambe namadoda adume kunene pesheya—u Lord Beaconsfied uye kwaba ninzi, u Dean Stan­ley, u Mr. Carlyle, isazi, u Rev. Dr. Punshon, umshumayeli omkulu—bonke badlule ngawo. Ikumkani zibe zifumene utshutshiso olukulu; waposwa zingxawa u Czar Alexander II. wase Russia, wada wabulawa zi hange; u President Garfield we United States usandu kubulawa ukuba siti siyaba kumbuza abafundi betu.

Saku beka-beka ngama cala onke, sifuna uku kangela uku hamba kwe ndaba ezi mnandi kweli, sifumana zinga kolisi mxelo. Sifumana abantu benga madikidiki, abanye bengama congco ukubanda; sifumana abantu abadala baka Tixo, bebuyelwe zidemoni ezabe zikutshwe kudala—bete “njenge zinja babuyela emihlanzweni yabo.” Kanti ke noko siyazi ukuba u “Mesiya wetu upilile;” sinako nje oku kwazi sinokuti sakondela ngasemva nje ngokuba upela nje u nyaka we 1881—“Ebenezer! kude kwa lapa i Nkosi isi nceda!”

IMPAWANA.

Bekuke kwatiwa u Mr. H. M. Stanley, owaka wahambela empakatini we Africa, ukuya kuwu hlola, obuye wabuyela kufupi nje, uyafa kakubi ngangokuba kungabiko temba. Baninzi abovuya ukuva ukuba upilile omelele nje gokwapambili.

Zafa intshayi! E Cape Town, umpati we nqwelana zololiwe ufake isaziso sokuba, wonke ofunyenwe etshaya pakati kwe nqwelo, ze *treni* ngapandle kwendawo ezi miselweyo wodliwa iponti zombini. Kwaba hamba indlela, ze bafike bavutywe nentshayi kuloliwe, lomteto wofana netamsanqa elihla pezulu.

Yin’ le! Sada sayi fumana ibaliwe into esihlala siyi bona, noko singa xeleli mntu ngayo. Elinye lama pepa apesheya axoxa ngoku hamba kwe Lizwi, libuza lombuzo: Yintonina engenziwayo ukuze umlisela uye etyalikeni? Liti elinye: Zamela ukuba amantombazana aye, mhlobo ongcwele, zamela ukuba amantombazana aye.” Kaniyi kanyele lonto sibone, madodana.

Tina kute sakuteta ngemfundo, kwi *Sigidimi* sika Nove­mber, sisiti lemfundo udodana lumka lunayo ezikolweni ayanele, seva intsebelele zokuti sino vela ngempumelelo yaba fana nomtinjana obungene uviwo Iuka September. Kwe lanamhla ipepa kofunyanwa incwadi ka W. P. wase Graham’s Town, ogalela kwa kwintento yetu; singati lombaleli wetu uteta ekanyiselwa kukwazi okukulu ngezi kolo nemfundo. Inteto yake ifanelwe kukwetyiswa ngabo bonke abacinga ngokufundisa intsapo yabo. Masitembe ukuba akuko wobuya ati ngumona owabanga ukuba sibale ngohlobo esabala ngalo, emva kwencwadi ka W. P., ebonisa ukuba asisiti sodwa ababona ingozi emfundweni yododana lwako wetu njengokuba injalo namhla.

Omnye waba baleli bama pepa alapa e Koloni opesheya uti, ebala nge 13, October, ukusuka kolu iveki ezimbini, kobako isidlo esikulu, e London, esonzelwa u Mr. Sprigg. Aba menyiweyo ngaba:—Sir B. Frere, Lord Brabourne, Sir Donald Currie, M.P. Hon. John Laing, M. L. A., Mr. Hubbard, M.P. Mr. L A. Vintcent, M. L. A., nabanye. Inteto awoyenza apo u Mr. Sprigg soyilandela kakulu.

Ngenene akuko unga porofetayo ukuba beku ngaba yintonina uku cuma kwe *Sigidimi* ukuba bonke abamkeli baso bebe ngaba nale ntliziyo yale ndodana iti, xa itumela imali yayo ngezi *Stamps* :—“Mandisi batale esam *Isigidimi* noko’lisekude ixesha laso kum, ngomteto lowo nifuna kurolwe kuqala imali ukuze situnyelwe. Nantso ke lomali Nkosi ndiyikupa ngovuyo 5s.—Mawuhambe umsebenzi weli pepa kabini ngenyanga. Ndingavuya bayirole bonke abantu, ungaqumbi nkosi.”

Ama bedengu kubonakala ukuba ayanda. I Bulu abati ngu Oelsfe wabe hamba ne nqwelo zake ku mandla wese Uitenhage. Zite xa zikululwe, kwafika igqalashwana lo nondala, lam hlohla-hlohla ngendatyana ezingeni kwada kwalalwa. Kute ebusuku kwavakala inkwenkwe ye Bulu isiti ityeya ehlala nemali ihambile. Kwa hlatywa kwa oko emkondweni, kwakusa yasetyenziswa intambo yocingo. Wabanjwa e Rini, kubonakala ukuba weza nge train. Imali awabe ebaleke nayo yabiyi £103. Indoda kufuneka ivule amehlo kwezi mini.

Baninzi abo vumelana no Mr. W. W. Nkomo kulenteto: “Ndifumana umbuzo ka Mr. Mqibisa ulungile. Yonke lenteto mayigqitywe ngelilizwi u Satana usapume ngamnye umlenze ezintliziyweni zetu. Aba bantu bezakum ngezambato zegusha kanti ngapakati bazingcuka eziqwengayo, kumbula esositeto.” Ngombuzo wako, mzalwana, wokuba, uku lobolisa kulungilena ku Makristu, singati, abobantu ubabuzayo wena abayazi ukuba yintonina yona elulobolo, yintonina engelulo. De kube kude kwatsola into oluyiyo, siti kuwe musukuti waku tshiswa ngu mqa wako ude uvutele ngomlomo.

Ipepa lase Natal eligama liyi *Witness* liti amajoni abese Transvaal nabe kwelo, aya qala uku nduluka. Izinto azinakude zihlale zole tu xa lama doda aseko, nakuba ilizwe liba noku papa okutile xa kona. Xa apungulwayo ama joni akanakuba anga ncotuki u Sir Evelyn Wood kunye nawo. Kobako usizi ngenxa yoku, ube yi Ruluneli ebakolisayo abantu, hleze kufike enye engasokuba nayo lenkoliso.

[Kute selubaliwe olu “pawu” kwafika indaba ngo cingo (a *Cable Message)* zivela pesheya, zisiti u Mr. H. J. Sendall unyulwe ngu Lord Kimberly ukuba abe yi Governor yase Natal. Inkulu ingxolo eyenziwa ngama Natal kuba benga mfuni.

Kusoloko kwabako uxolo e Lusutu, aba tanda imfazwe seloko besenza konke okuse mandleni abo uku pehla imfazwe. Indawo abayi pehla ngayo yimpato ye Rulumente yaba babe ngama gogotya oko labe lifile. Kutiwa impato yaba bantu ilihlazo kuzi pata-mandla zetu. Yinto inye ke incwadi ezi bonakala kuma pepa ama Ngesi zivela e Lusutu, ziteta ngale ngxoxo. Kunqabile ukuxela nokuba zinyanisekile, azinyanisekile sinina ezizinto kuba ne Rulumente ngokwayo ayixeli nto—ite cwaka. Lento ke ibaxakile abaninzi; kubonakala ukuba ingxamele uku ngqivazelisa ukolo lwaba hlobo be Rulumente ka Mr. Scanlen. Tina asitsho ukuba 'izinto ziyinto ebezi fanele ukuba yiyo elu Sutu, kodwa zigqitisile uku lunga koko sabe sizilindele. Into efunekayo ngu monde nozondelelo kwabo bapete imicimbi. Zozibini ezizimilo siyazi ukuba unazo u Mr. Sauer. Inye kodwa into aba ngahlala beyazi abafundi betu; yile yokuba nokuba sekutenina akusokubuye kupalale gazi lika bani ngenxa yezinto zase Lusutu. Xa bemise intamo ixolile i Rulumente ukuba ibashiye bodwa; kukekwanjalo, Huntshu kubo! kuba ofika wona ama Bulu, zebati o Masupha bedakiwe nje baqabuke.

Abo banqwenela uku kululwa kwe nkosi ezi ntsundu ezise tolongweni e Kapa siteta nje, bokutazeka ekubaleleni ku mhlekazi u‘Sir Hercules Robinson, yakuvakala into eyenziwe ngu Mpatiswa we Koloni wo Mntan’Omhle, e Natal. Lo mnumzana ukupe elokuba zonke inkosana zakwa Zulu, eza banjwa nge mfazwe le yabi kwelozwe ngo 1879, mazikululwe zigoduke. U Sir Evelyn Wood, Iruluneli yase Natal ubeke we tsi kwesika Langalibalele, ukuya kulungiselela intlalo yalo nkosi, kuba nayo kuvakala ukuba iza kubuyiselwa kwa bakowayo. Kwala ntonina ukuba inkosi ezingaba banjwa kweli lakowetu e Cape Colony zinga kululwa?

“Imi mangaliso ayisoze ipele!” Lamazwi afike ezi ngcingeni zetu emva koku funda incwadi ka Heer P. J. Joubert Umpati Mikosi yase Transvaal eyibalela i Rulumente yase Transvaal apo ateta ngokuti, kokwake uku cinga, alusoze lubeko uxolo olumiyo kwa Zulu engadange wabuyiselwa u Cetywayo, wamiswa endaweni yake yobu Mtan’ Omhle. I Volksraad—i Parlamente ye Transvaal, ivumelene no Mr. Joubert. Aku ncedi nto tina ukuba sihanahanise, sibona ukuba lamazwi ka Mr. Joubert anyanisekile. Ixesha linga xela enye into kodwa; kodwa okwa ngoku sisabona ngohlobo olu sesilu xelile. Inteto ezinje ziyasimangalisa xa zivela kuma Bulu; zabe zikube Lungu ngexa elingemzuzu lidlule.